CELEX: 52006PC0329
Language: mt
Date: 2006-06-23
Title: Proposta għal RAKKOMANDAZZJONI TAL-KUNSILL dwar il-prevenzjoni tal-korrimenti u l-promozzjoni tas-sigurtà

Avviż Legali Importanti

|

52006PC0329

Proposta għal RAKKOMANDAZZJONI TAL-KUNSILL dwar il-prevenzjoni tal-korrimenti u l-promozzjoni tas-sigurtà  /* KUMM/2006/0329 finali - CNS 2006/0106 */  

	[pic] | KUMMISSJONI TAL-KOMUNITAJIET EWROPEJ |Brussel 23.06.2006KUMM(2006) 329 finali2006/0106 (CNS)Proposta għalRAKKOMANDAZZJONI TAL-KUNSILLdwar il-prevenzjoni tal-korrimenti u l-promozzjoni tas-sigurtà(preżentata mill-Kummissjoni)MEMORANDUM TA’ SPJEGAZZJONIIl-Kummissjoni Ewropea adottat Komunikazzjoni lill-Parlament Ewropew u lill-Kunsill dwar Azzjonijiet għal Ewropa aktar Sigura f’23.06.2006[1].Din il-Komunikazzjoni tiffoka fuq il-prevenzjoni ta’ inċidenti u korrimenti fl-Istati Membri minn azzjonijiet tas-saħħa pubblika. Tipprovdi qafas strateġiku taħt forma ta’ pjan t’azzjoni Komunitarju li se jgħin lill-Istati Membri sabiex jagħtu prijorità lill-azzjonijiet tagħhom biex inaqqsu l-inċidenti u l-korrimenti. Dawn l-azzjonijiet għandhom primarjament jittieħdu fil-qafas tal-Programm Komunitarju tas-Saħħa Pubblika (2003-2008)[2] u fil-programmi li jiġu wara.Fil-Komunikazzjoni, il-Kummissjoni tenfasizza r-rwol tas-settur tas-saħħa fil-prevenzjoni ta’ korrimenti billi tikkwantifika l-problemi, tirrapporta l-fatturi tar-riskju, tħabrek dwar prevenzjoni primarja, tferrex strateġiji bbażati fuq evidenza, iżżid il-kapaċitajiet professjonali biex tagħti parir lin-nies fir-riskju, tmexxi pjanijiet t'azzjoni nazzjonali, u tinforma l-pubbliku dwar il-perikli u l-prekawzjonijiet tas-sigurtà.Bħala parti essenzjali mill-pjan Komunitarju t’azzjoni, il-Kummissjoni se tiżviluppa sistema ta’ informazzjoni Komunitarja dwar l-inċidenti u l-korrimenti li se tipprovdi lill-partijiet interessati kollha bl-aqwa informazzjoni disponibbli dwar il-kobor tal-problema inklużi l-gruppi ta' popolazzjoni li huma l-aktar fir-riskju, fatturi li jiddeterminaw riskju kbir u riskji marbuta ma' ċerti prodotti u servizzi tal-konsumatur. Din l-informazzjoni hija pre-rekwiżit għall-għamla tal-politika, għall-ippjanar ta' l-azzjonijiet u għall-valutazzjoni tar-riżultati.Parti oħra tal-pjan Komunitarju t’azzjoni jipprevedi li l-Kummissjoni se tistabbilixxi arranġamenti għall-qsim ta’ l-informazzjoni fil-Komunità kollha dwar miżuri ta’ prevenzjoni li diġà kellhom suċċess. L-iskambju effettiv ta’ l-esperjenzi se jevita li jkun hemm dupplikazzjoni tax-xogħol, jiffaċilita l-użu massimu tat-tagħrif disponibbli u jiżgura benefiċċji akbar mir-riżorsi limitati.Fi ħdan dan il-pjan Komunitarju t’azzjoni l-Kummissjoni tiddetermina l-oqsma prinċipali ta’ prijorità għal miżuri ta’ prevenzjoni dwar korrimenti billi tqis l-impatt soċjali fuq il-korrimenti f’termini ta’ numru, gravità u konsegwenza ta’ diversi kategoriji ta’ korrimenti, evidenza dwar l-effettività ta’ l-intervenzjonijiet, u fattibilità ta’ l-implimentazzjoni b’suċċess ta’ l-intervenzjonijiet fi ħdan l-Istati Membri. L-oqsma ta’ prijoritajiet huma:-  Is-sigurtà tat-tfal u l-addoloxxenti;-  Is-sigurtà ta’ l-anzjani;-  Is-sigurtà ta’ l-utenti tat-triq li huma vulnerabbli;-  Il-prevenzjoni tal-korriment fl-isport;-  Il-prevenzjoni ta’ korriment ikkważat minn prodotti u servizzi;-  Il-prevenzjoni li wieħed iwaġġa' lilu nnifsu;-  Il-prevenzjoni ta’ vjolenza interpersonali.Barra minn hekk, il-Kummissjoni bi ħsiebha tiżviluppa kampanja madwar il-Komunità kollha sabiex tinforma lill-pubbliku dwar il-kwalità ta’ l-inċidenti u l-korrimenti, iżżid l-istandards ta’ prevenzjoni primarja, tferrex prassi tajbin, u tipprovdi lill- amministraturi tas-saħħa ta’ l-Istati Membri b’għodod ta’ politika għal azzjonijiet nazzjonali.L-abbozz tar-Rakkomandazzjoni tal-Kunsill dwar il-Prevenzjoni tal-Korrimenti u l-Promozzjoni tas-Sigurtà huwa l-ewwel pass biex jingħaqdu l-isforzi tal-Kummissjoni ma' dawk ta' l-Istati Membri biex jittieħdu azzjonijiet għal Ewropa aktar sigura, sabiex inaqqsu l-ispejjeż li s-sistema tas-saħħa jkollha toħroġ minħabba l-korrimenti. Permezz ta’ strateġija konġunta tal-Kummissjoni u ta’ l-Istati Membri dwar prevenzjoni ta’ korriment, huwa mistenni li r-rata għolja ta’ korrimenti tonqos u li s-sitwazzjoni fi ħdan l-Istati Membri li għandha x’taqsam ma’ l-inċidenti u l-korrimenti titjieb b’mod sinjifikanti.2006/0106 (CNS)Proposta għalRAKKOMANDAZZJONI TAL-KUNSILLdwar il-prevenzjoni tal-korrimenti u l-promozzjoni tas-sigurtà (Test b'rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari t-tieni paragrafu ta' l-Artikolu 152 (4) tiegħu,Wara li kkunsidra l-proposta mill-Kummissjoni[3],Wara li kkunsidra l-opinjoni tal-Parlament Ewropew[4],Billi1.  Kull sena madwar 235,000 ċittadin tal-Komunità jmutu minħabba inċidenti jew vjolenza. Il-korrimenti huma, wara l-mard tal-qalb, il-kanċer u l-mard tal-pulmun, ir-raba' l-aktar kawża komuni ta' mewt fl-Istati Membri.2.  Fit-tfal, addoloxxenti u żgħażagħ, l-inċidenti u korrimenti huma l-kawża prinċipali tal-mewt.3.  Bosta superstiti ta’ korrimenti gravi jbatu b’diżabilità għal ħajjithom kollha. L-inċidenti u l-korrimenti huma l-akbar kawża ta’ diżabilità kronika fost iż-żgħażagħ li jwasslu għal telf qawwi ta’ snin ta’ ħajja ta’ saħħa tajba u fil-biċċa l-kbira telf li seta’ jiġi evitat.4.  Bħala medja, il-korrimenti jgħoddu għal madwar 6.8 miljun ammissjoni fl-isptarijiet, li jirrapreżentaw 11% ta’ l-ammissjonijiet kollha fl-isptarijiet madwar l-Unjoni Ewropea.5.  Il-korrimenti jirrappreżentaw piż finanzjarju kbir fuq is-sistemi ta’ saħħa u welfare, u huma l-kawża ta’ madwar 20% ta’ assenza mix-xogħol minħabba mard u jikkostitwixxu fattur prinċipali għal produttività mnaqqsa.6.  Ir-riskju ta’ korriment mhux distribwit indaqs fl-Istati Membri u fil-gruppi soċjali. Ir-riskju ta’ mewt minn korriment huwa ħames darbiet akbar fl-Istat Membru bl-għola rata ta’ korriment milli minn dak bl-inqas rata.7.  B’kuntrast ma kawżi oħrajn ta’ mard jew mewt qabel il-waqt, il-korrimenti jistgħu jiġu evitati billi nagħmlu l-ambjent li ngħixu fih u l-prodotti u s-servizzi li nużaw aktar siguri. Hemm evidenza vasta ta’ effettività li taħdem f’miżuri ta’ inċidenti li għadhom mhux qegħdin jiġu applikati fuq firxa wiesgħa madwar il-Komunità.8.  Bosta minn dawn il-miżuri wrew li huma ekonomiċi, għaliex il-benefiċċji tal-prevenzjoni tas-sistemi tas-saħħa ta’ spiss jaqbżu b’fattur ta’ diversi drabi l-ispejjeż għall-intervenzjoni.9.  Minkejja l-fatt li l-avvanzi prinċipali saru f’numru ta’ oqsma ta’ tħassib għas-sigurtà bħat-traffiku u fuq ix-xogħol, hemm oqsma oħra li huma ħafna anqas koperti bħad-dar, id-divertiment u l-isport, inċidenti, u prevenzjoni għat-tfal u għall-anzjani.10.  Jidher għalhekk li huwa neċessarju li tiġi żviluppata sistema ta’ sorveljanza ta’ korriment u rrappurtar li jista’ jiżgura strateġija kkoordinata fl-Istati Membri kollha biex jiġu żviluppati u stabbiliti politiki nazzjonali dwar il-prevenzjoni ta’ korrimenti, inkluż l-iskambju ta' l-aqwa prassi. Din is-sistema se tkun żviluppata skond id-Deċiżjoni tal-Parlament Ewropew u tal-Kunsill Nru 1786/2002/KE tat-23 ta’ Settembru 2002 li tadotta programm Komunitarju ta' azzjoni fil-qasam tas-saħħa pubblika (2003-2008)[5] u programmi li jiġu wara, u se tkun mibnija fuq il-bażi ta' sorveljanza nazzjonali ta' korriment u sistemi ta' rrappurtar li għandhom jiġu żviluppati f'manjiera koerenti u armonizzata.11.  Sabiex ir-riżorsi tal-Programm Komunitarju tas-Saħħa Pubblika[6] jiġu ssimplifikati u tiġi indirizzata l-prevenzjoni ta’ korriment bl-aktar mod effettiv, ġew identifikati seba' oqsma ta' prijorità: is-sigurtà tat-tfal u ta’ l-addoloxxenti, is-sigurtà ta’ l-anzjani, is-sigurtà ta’ l-utenti tat-triq li huma vulnerabbli, il-prevenzjoni tal-korriment fl-isport, il-prevenzjoni tal-korriment ikkawżat minn prodotti u servizzi, il-prevenzjoni li wieħed iwaġġa’ lilu nnifsu u l-prevenzjoni ta’ vjolenza. Dawn l-oqsma ta’ prijorità ġew iddeterminati billi jittieħed f’kunsiderazzjoni l-impatt soċjali ta’ korrimenti f’termini tan-numru u l-gravità, l-evidenza dwar l-effettività ta’ azzjonijiet ta’ intervenzjoni u l-fattibilità ta’ implimentazzjoni b’suċċess fl-Istati Membri.B’ DAN JIRRAKKOMANDA:Bil-ħsieb li jipprevedi livel għoli ta' saħħa pubblika, l-Istati Membri għandhom:12.  Jiżviluppaw sorveljanza nazzjonali ta' korriment u sistema ta' rrappurtar, li tipprovdi informazzjoni komparabbli, timmonitorja l-evoluzzjoni ta' riskji ta' korriment u l-effetti ta’ miżuri ta’ prevenzjoni matul iż-żmien u janalizzaw il-bżonnijiet biex jidħlu inizjattivi addizzjonali dwar is-sigurtà tal-prodotti u tas-servizzi;13.  Jistabbilixxu pjanijiet nazzjonali biex jipprevjenu inċidenti u korrimenti, jibdew kooperazzjoni interdipartimentali u jżidu opportunitajiet ta’ finanzjament għal azzjonijiet ta’ kampanji, jippromwovu s-sigurtà u jimplimentaw dawn il-pjanijiet nazzjonali fil-prattika, b'attenzjoni partikolari għal tfal, anzjani u utenti tat-triq vulnerabbli, u b'attenzjoni partikolari għal korriment fl-isport, korrimenti kkawżati minn servizzi u prodotti, vjolenza u li wieħed iwaġġa’ lilu nnifsu.14.  Jiżguraw li l-prevenzjoni ta’ korriment u promozzjoni ta’ sigurtà tidħol b’mod sistematiku fit-taħriġ vokazzjonali ta’ professjonisti tal-kura tas-saħħa, sabiex dawn il-gruppi jistgħu jservu bħala konsulenti kompetenti għall-pazjenti u għall-klijenti tagħhom u għall-pubbliku.HAWNHEKK JISTIEDEN LILL-KUMMISSJONI BIEX:15.  Tappoġġja u tagħti prijorità, fi ħdan il-qafas tal-Programm Komunitarju tas-Saħħa Pubblika[7] u fil-programmi li jiġu wara, biex tistabbilixxi sistema ta’ sorveljanza mifruxa mal-Komunità kollha biex tiġbor data dwar korriment ipprovduta mill-Istati Membri fuq il-bażi tas-sistemi nazzjonali ta' korriment u tagħmel l-informazzjoni li fiha d- database aċċessibbli b'mod faċli lill-partijiet interessati kollha;16.  Tistabbilixxi mekkaniżmu mifrux mal-Komunità kollha għal skambju ta’ informazzjoni dwar prassi tajba u tferrex din l-informazzjoni mal-partijiet interessati relevanti kollha;17.  Tipprovdi lill-Istati Membri bl-evidenza meħtieġa għall-inklużjoni ta’ tagħrif dwar prevenzjoni ta’ korriment fit-taħriġ vokazzjonali tal-professjonisti tas-saħħa;18.  Tappoġġja l-iżvilupp ta’ prassi tajba u ta’ azzjonijiet ta’ politika fir-rigward tas-seba' oqsma ta' prijorità identifikati bl-użu tar-riżorsi previsti fil-Programm Komunitarju tas-Saħħa Pubblika u l-programmi li jiġu wara, fil-qafas ġenerali biex jiġu ffinanzjati l-azzjonijiet Komunitarji b’appoġġ ta’ politika ta’ konsumatur[8] u fil-Programm ta’ Qafas għar-Riċerka[9];19.  Twettaq rapport ta’ valutazzjoni għal erba’ snin wara l-adozzjoni ta’ din ir-Rakkomandazzjoni biex tiddetermina jekk il-miżuri proposti humiex qegħdin jaħdmu b’mod effettiv u biex janalizzaw il-bżonn għal aktar azzjonijiet.Magħmula fi Brussell, [...].Għall-KunsillIl-President [1] ĠU L [...], [...], p. [...].[2] Id-Deċiżjoni tal-Parlament Ewropew u tal-Kunsill Nru 1786/2002/KE tat-23 ta’ Settembru 2002 li tadotta programm ta' azzjoni Komunitarja fil-qasam tas-saħħa pubblika (2003-2008), ĠU L 271, 9.10.2002, p. 1.[3] ĠU L [...], [...], p. [...].[4] ĠU L [...], [...], p. [...].[5] ĠU L 271, 9.10.2002, p. 1.[6] ĠU L 271, 9.10.2002, p. 1.[7] ĠU L 271, 9.10.2002, p. 1.[8] Id-Deċiżjoni tal-Parlament Ewropew u tal-Kunsill Nru 20/2004/KE tat-8 ta’ Diċembru 2003 li tistabilixxi qafas ġenerali għall-iffinanzjar ta’ l-azzjonijiet Komunitarji b’appoġġ tal-politika tal-konsumatur għas-snin 2004 sa 2008, ĠU L 5, 9.1.2004, p. 1.[9] Id-Deċiżjoni Nru 1513/2002/KE tal-Parlament Ewropew u tal-Kunsill tas-27 ta' Ġunju 2002 dwar is-sitt programm qafas tal-Komunità Ewropea għar-riċerka, l-iżvilupp teknoloġiku u attivitajiet ta' dimostrazzjoni, li jikkontribwixxu għall-ħolqien taż-Żona Ewropea tar-Riċerka u għall-innovazzjoni, (2002 – 2006), ĠU L 232, tad-28.08.2002, p.1.